CELEX: 
Language: hu
Date: 2021-10-01 00:00:00
Title: A BIZOTTSÁG (EU) .../... VÉGREHAJTÁSI HATÁROZATA a kitettségek 575/2013/EU európai parlamenti és tanácsi rendelettel összhangban történő kezelése céljából bizonyos harmadik országok és területek felügyeleti és szabályozási követelményeinek egyenértékűségéről

A BIZOTTSÁG (EU) .../... VÉGREHAJTÁSI HATÁROZATA
            
            
               (2021.10.1.)
            
            
               a kitettségek 575/2013/EU európai parlamenti és tanácsi rendelettel összhangban történő kezelése céljából bizonyos harmadik országok és területek felügyeleti és szabályozási követelményeinek egyenértékűségéről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre
                  1
                és különösen annak 107. cikke (4) bekezdésére, 114. cikke (7) bekezdésére, 115. cikke (4) bekezdésére, 116. cikke (5) bekezdésére, 142. cikke (2) bekezdésére és 391. cikke második bekezdésére,
            
            
               mivel:
            
            
               (1)Az intézményeknek a tőkekövetelményeket oly módon kell teljesíteniük, amely megfelelően tükrözi az adott intézmény által vállalt kockázatokat, beleértve a hitelkockázatot, figyelembe véve a működésük helye szerinti eltérő földrajzi kontextust. Az intézményeknél az Unión kívüli szervezeteknek való kitettségekhez kapcsolódóan felmerülő hitelkockázatot – a többi tényező egyenlősége mellett – az érintett harmadik országban az ilyen szervezetekre alkalmazott releváns szabályozási keret és felügyelet határozza meg.
            
            
               (2)Az intézményeknek emellett korlátozniuk kell az egyes ügyfelekkel szembeni kitettségüket, hogy elkerüljék a túlzott koncentrációs kockázatnak való kitettséget. Az egyes ügyfelekkel szembeni kitettségeik kiszámításakor az intézmények számára megengedhető, hogy az intézményekkel szembeni kitettségek bizonyos típusait kizárják a számításból. Ha azonban az ügyfelek az Unión kívül találhatók, az, hogy intézményként kezelhetők-e, attól is függ, hogy az adott harmadik országban milyen minőségű a vonatkozó szabályozási keret és a szóban forgó intézményekre alkalmazott felügyelet.
            
            
               (3)Az (EU) 876/2019 európai parlamenti és tanácsi rendelet
                  2
                többek között az 575/2013/EU rendelet 391. cikkébe olyan rendelkezést vezetett be, amely felhatalmazza a Bizottságot arra, hogy végrehajtási határozatokat fogadjon el arról, hogy az adott harmadik ország az Európai Unióban alkalmazott követelményekkel legalább egyenértékű prudenciális felügyeleti és szabályozási követelményeket alkalmaz-e, a kitettségek 575/2013/EU rendelet negyedik része szerinti kezelésének meghatározása céljából. Ezért össze kell állítani azon harmadik országok és területek jegyzékét, amelyek prudenciális felügyeleti és szabályozási követelményei egyenértékűnek tekintendők az említett rendelet 391. cikkének alkalmazásában az Unióban alkalmazottakkal. A jogbiztonság és a következetesség érdekében a kitettségek 575/2013/EU rendelettel összhangban történő kezelése céljából a harmadik országok és területek felügyeleti és szabályozási követelményeinek egyenértékűségére vonatkozó valamennyi rendelkezést egyetlen határozatba kell foglalni. Hatályon kívül kell tehát helyezni a 908/2014/EU bizottsági végrehajtási határozatot
                  3
               , és helyébe határozatot kell léptetni.
            
            
               (4)Az 575/2013/EU rendelet 107. cikkének (3) bekezdése alapján az intézmény kizárólag akkor tekintheti a harmadik országbeli befektetési vállalkozásokkal, hitelintézetekkel és tőzsdékkel szembeni kitettségeket intézményekkel szembeni kitettségnek, ha az adott szervezetre a harmadik ország az Unióban alkalmazott követelményekkel legalább egyenértékű prudenciális és felügyeleti követelményeket alkalmaz.
            
            
               (5)Az 575/2013/EU rendelet 114. cikkének (7) bekezdése, 115. cikkének (4) bekezdése és 116. cikkének (5) bekezdése az Unióban alkalmazottakkal legalább egyenértékű felügyeleti és szabályozási rendelkezéseket alkalmazó harmadik országbeli központi kormányzatokkal, központi bankokkal, regionális kormányzatokkal, helyi hatóságokkal és közszektorbeli intézményekkel szembeni kitettségekre alkalmazandó külön kockázati súlyokat határoz meg.
            
            
               (6)Az 575/2013/EU rendelet 153. cikke meghatározza a vállalatokkal, intézményekkel, központi kormányzatokkal és központi bankokkal szembeni kitettségek kockázattal súlyozott kitettségértékeinek a belső minősítésen alapuló módszer (IRB-módszer) használatával történő kiszámításának képletét, valamint a számításhoz használandó paramétereket, beleértve a korrelációs együtthatót. Az 575/2013/EU rendelet 153. cikkének (2) bekezdése meghatározza a nagyméretű pénzügyi ágazatbeli szervezetek esetében alkalmazandó korrelációs együtthatót. Az említett rendelet 142. cikke (1) bekezdése 4. pontjának b) alpontja szerint a „nagyméretű pénzügyi ágazatbeli szervezet” fogalommeghatározásának való megfelelés érdekében a pénzügyi ágazatbeli szervezetnek vagy egy leányvállalatának az unióssal legalább egyenértékű prudenciális felügyeleti követelményeket alkalmazó harmadik ország joga alá kell tartoznia.
            
            
               (7)Az 575/2013/EU rendelet 391. cikke lehetővé teszi az Unióban letelepedett intézmények számára, hogy egy harmadik országbeli magán- vagy közvállalkozással szembeni kitettséget az említett rendelet negyedik részének alkalmazásában intézménnyel szembeni kitettségként kezeljenek, feltéve, hogy a vállalkozás az említett rendelet 4. cikke (1) bekezdésének 3. pontjában meghatározott „intézménynek” minősülne, ha az Unióban telepedett volna le, és feltéve, hogy olyan harmadik országban engedélyezték, amely legalább az Unióban alkalmazottakkal egyenértékű prudenciális felügyeleti és szabályozási követelményeket alkalmaz.
            
            
               (8)A harmadik országbeli szervezetek bizonyos kategóriáival szembeni kitettséghez kapcsolódó hitelkockázatra vonatkozó tőkekövetelmények kiszámításához alkalmazandó, megfelelő kockázattal súlyozott kitettségek, továbbá az 575/2013/EU rendelet negyedik része alkalmazásában a partnerek megfelelő kezelésének meghatározása érdekében a Bizottság értékelte a harmadik országok felügyeleti és szabályozási rendelkezéseinek a megfelelő uniós felügyeleti és szabályozási rendelkezésekkel való egyenértékűségét.
            
            
               (9)Az egyenértékűség meghatározása a harmadik országok prudenciális szabályozási és felügyeleti rendelkezéseinek eredményalapú elemzése alapján történt, amely azt vizsgálja, hogy e rendelkezések képesek-e ugyanazon általános célok elérésére, mint az uniós prudenciális felügyeleti és szabályozási rendelkezések. E célok között szerepel mindenekelőtt mind a hazai, mind a globális pénzügyi rendszer egészének stabilitása és integritása; a betétesek és a pénzügyi szolgáltatások egyéb felhasználói hatékony és megfelelő védelme; a pénzügyi rendszer különböző szereplői – köztük a szabályozó és a felügyeleti hatóságok – közötti együttműködés; a felügyelet függetlensége és hatékonysága; és a releváns nemzetközileg elfogadott standardok hatékony végrehajtása és érvényesítése. Az uniós prudenciális felügyeleti és szabályozási rendelkezések általános céljaival azonos célok elérése érdekében a harmadik ország prudenciális felügyeleti és szabályozási rendelkezéseinek számos működési, szervezési és felügyeleti standardnak meg kell felelniük, amelyek tükrözik a pénzügyi intézmények érintett kategóriáira alkalmazandó uniós felügyeleti és szabályozási rendelkezések alapvető elemeit.
            
            
               (10)Az 575/2013/EU rendelet 114., 115., és 116. cikke alkalmazásában az egyenértékűséget a hitelintézetekre alkalmazandó felügyeleti és szabályozási rendelkezések alapján kell meghatározni, mivel általában ezek a rendelkezések határozzák meg a hitelkockázatra vonatkozó tőkekövetelmények kiszámításához a kockázati súlyokat.
            
            
               (11)Az 575/2013/EU rendelet 142. cikke alkalmazásában az egyenértékűség olyan harmadik országbeli vállalkozásokra alkalmazandó felügyeleti és szabályozási rendelkezésekre korlátozódik, amely vállalkozások az említett rendelet 4. cikke (1) bekezdésének 27. pontjában szereplő fogalommeghatározásoknak megfelelően hitelintézethez vagy befektetési vállalkozáshoz hasonló fő tevékenységet folytatnak, figyelembe véve az említett rendelet 4. cikke (1) bekezdésének 3. pontjában szereplő fogalommeghatározást.
            
         
         
            
               (12)Az 575/2013/EU rendelet 391. cikkének alkalmazásában az egyenértékűség olyan harmadik országbeli vállalkozásokra alkalmazandó felügyeleti és szabályozási rendelkezésekre korlátozódik, amely vállalkozások az említett rendelet 4. cikke (1) bekezdésének 3. pontjában szereplő fogalommeghatározás szerinti hitelintézethez vagy befektetési vállalkozáshoz hasonló fő tevékenységet folytatnak.
            
            
               (13)A Bizottság a nemzetközi szervezetek – például a Bázeli Bankfelügyeleti Bizottság, a Nemzetközi Valutaalap és az Értékpapír-felügyeletek Nemzetközi Szervezete – által végzett független értékeléseket figyelembe véve értékelte a bizonyos harmadik országok hitelintézetekre, befektetési vállalkozásokra és tőzsdékre alkalmazandó felügyeleti és szabályozási rendelkezéseit. Ez az elemzés lehetővé tette a Bizottság számára, hogy az 575/2013/EU rendelet 107., 114., 115., 116. és 142. cikkében említett releváns kitettségi kategóriák kezelésének meghatározása céljából elfogadja a 908/2014/EU végrehajtási határozatot, amely megállapítja a felügyeleti és szabályozási rendelkezéseket illetően egyenértékűnek tekintett harmadik országokat és területeket tartalmazó kezdeti jegyzéket.
            
            
               (14)A 908/2014/EU végrehajtási határozatban szereplő egyenértékű országok jegyzéke nem volt kimerítő vagy végleges. A harmadik országok és területek felügyeleti és szabályozási rendelkezései alakulásának nyomon követése alapján, mely e rendelkezéseknek az uniós rendelkezésekkel való egyenértékűségének értékelését szolgálja, az említett végrehajtási határozatot később az (EU) 230/2016
                  4
               , az (EU) 2358/2016
                  5
               , az (EU) 536/2019
                  6
                és az (EU) 2166/2019
                  7
                bizottsági végrehajtási határozatok módosították. Az említett határozatok bővítik az egyenértékűnek tekintett harmadik országok és területek jegyzékét, figyelembe véve a rendelkezésre álló információforrásokat, beleértve a nemzetközi szervezetek, majd később az Európai Bankhatóság (EBH) által végzett értékelést is.
            
            
               (15)Az (EU) 2166/2019 végrehajtási határozat elfogadása óta a Bizottság továbbra is figyelemmel kíséri a harmadik országok prudenciális, felügyeleti és szabályozási keretrendszerének releváns fejleményeit, figyelembe véve a rendelkezésre álló információforrásokat, többek között az EBH által végzett értékeléseket. Egy ilyen értékelés eredményeként az EBH azt ajánlotta, hogy a Bosznia-Hercegovinában és Észak-Macedóniában működő hitelintézetekre alkalmazandó prudenciális, felügyeleti és szabályozási kereteket az 575/2013/EU rendelet 107. cikke (4) bekezdésének, 114. cikke (7) bekezdésének, 115. cikke (4) bekezdésének, 116. cikke (5) bekezdésének, 142. cikke (2) bekezdésének és 391. cikkének alkalmazásában az uniós jogi kerettel egyenértékűnek kell tekinteni.
            
            
               (16)A Bizottság elismeri, hogy a Bosznia-Hercegovinában és Észak-Macedóniában működő intézményekre alkalmazandó prudenciális, felügyeleti és szabályozási keret EBH általi értékelése csak a vonatkozó nemzeti jog alapján engedélyezett hitelintézetekre terjedt ki. Ez a határozat ezért nem alkalmazandó a Bosznia-Hercegovinában és Észak-Macedóniában letelepedett más szervezetekre.
            
            
               (17)Figyelemmel az EBH ajánlására és saját értékelése alapján a Bizottság arra a következtetésre jutott, hogy Bosznia-Hercegovina és Észak-Macedónia prudenciális, felügyeleti és szabályozási rendelkezései megfelelnek a hitelintézetekre alkalmazandó uniós prudenciális, felügyeleti és szabályozási rendelkezések alapvető elemeit tükröző működési, szervezési és felügyeleti standardok egész sorának. Ezért helyénvaló úgy tekinteni, hogy a Bosznia-Hercegovinában és Észak-Macedóniában elhelyezkedő hitelintézetekre alkalmazott prudenciális, felügyeleti és szabályozási követelmények legalább egyenértékűek az Unióban alkalmazottakkal az 575/2013/EU rendelet 107. cikke (4) bekezdésének, 114. cikke (7) bekezdésének, 115. cikke (4) bekezdésének, 116. cikke (5) bekezdésének, 142. cikke (2) bekezdésének és 391. cikkének alkalmazásában.
            
            
               (18)Bosznia-Hercegovinát és Észak-Macedóniát ezért fel kell venni azon harmadik országokat és területeket tartalmazó jegyzékekbe, amelyek prudenciális, felügyeleti és szabályozási követelményei és rendelkezései a kitettségek 575/2013/EU rendelet szerinti kezelése szempontjából az uniós szabályokkal egyenértékűnek tekintendők.
            
            
               (19)Az eddig elvégzett értékelések alapján a Bizottság arra a következtetésre jutott, hogy Argentína, Ausztrália, Bosznia-Hercegovina, Brazília, Kanada, Kína, a Feröer szigetek, Grönland, Guernsey, Hongkong, India, a Man-sziget, Japán, Jersey, Mexikó, Monaco, Új-Zéland, Észak-Macedónia, Szaúd-Arábia, Szerbia, Szingapúr, Dél-Afrika, Dél-Korea, Svájc, Törökország és az USA olyan prudenciális, felügyeleti és szabályozási rendelkezéseket alkalmaz, amelyek a hitelintézetekre alkalmazandó uniós prudenciális, felügyeleti és szabályozási rendelkezések alapvető elemeit tükröző, számos működési, szervezési és felügyeleti standardok egész sorának megfelelnek. Ezért helyénvaló úgy tekinteni, hogy az említett országokban elhelyezkedő hitelintézetekre alkalmazott prudenciális, felügyeleti és szabályozási követelmények legalább egyenértékűek az Unióban alkalmazottakkal az 575/2013/EU rendelet 107. cikke (4) bekezdésének, 114. cikke (7) bekezdésének, 115. cikke (4) bekezdésének, 116. cikke (5) bekezdésének, 142. cikke (2) bekezdésének és 391. cikkének alkalmazásában.
            
            
               (20)Az eddig elvégzett értékelések alapján a Bizottság arra a következtetésre jutott, hogy Ausztrália, Brazília, Kanada, Kína, Hongkong, Indonézia, Japán (a pénzügyi eszközökkel foglalkozó I-es típusú befektetési vállalkozásokra korlátozva), Mexikó, Dél-Korea, Szaúd-Arábia, Szingapúr, Dél-Afrika és az USA olyan felügyeleti és szabályozási rendelkezéseket alkalmaz, amelyek a befektetési vállalkozásokra alkalmazandó uniós felügyeleti és szabályozási rendelkezések alapvető elemeit tükröző, számos működési, szervezési és felügyeleti standardnak megfelelnek. Ezért helyénvaló úgy tekinteni, hogy az említett harmadik országokban elhelyezkedő befektetési vállalkozásokra vonatkozó felügyeleti és szabályozási követelmények legalább egyenértékűek az Unióban alkalmazottakkal az 575/2013/EU rendelet 107. cikke (4) bekezdésének, 114. cikke (7) bekezdésének, 115. cikke (4) bekezdésének, 116. cikke (5) bekezdésének, 142. cikke (2) bekezdésének és 391. cikkének alkalmazásában.
            
            
               (21)Az eddig elvégzett értékelések alapján a Bizottság arra a következtetésre jutott, hogy Ausztrália, Brazília, Kanada, Kína, India, Indonézia, Japán, Mexikó, Dél-Korea, Szaúd-Arábia, Szingapúr, Dél-Afrika és az USA olyan felügyeleti és szabályozási rendelkezéseket alkalmaz, amelyek a tőzsdékre alkalmazandó uniós felügyeleti és szabályozási rendelkezések alapvető elemeit tükröző, számos működési standardnak megfelelnek. Ezért helyénvaló úgy tekinteni, hogy az említett harmadik országokban a tőzsdékre alkalmazott felügyeleti és szabályozási követelmények legalább egyenértékűek az Unióban alkalmazottakkal az 575/2013/EU rendelet 107. cikke (4) bekezdésének alkalmazásában, az említett harmadik országokban elhelyezkedő tőzsdékkel szembeni kitettségekre korlátozva.
            
            
               (22)Az 575/2013/EU rendelet vonatkozó rendelkezései alkalmazásában egyenértékűnek tekintett harmadik országok és területek jegyzéke nem kimerítő jellegű. A Bizottság az EBH segítségével továbbra is rendszeresen figyelemmel kíséri a harmadik országok és területek felügyeleti és szabályozási rendelkezéseinek alakulását, hogy indokolt esetben és legalább ötévenként frissítse az ezen határozatban rögzített harmadik országok és területek jegyzékét, mindenekelőtt figyelembe véve a felügyeleti és szabályozási rendelkezések uniós és globális szintű fejlődését, valamint a releváns információk elérhető új forrásait.
            
            
               (23)Az ezen határozat I–VI. mellékleteiben felsorolt harmadik országokban és területeken alkalmazandó prudenciális és felügyeleti követelmények rendszeres felülvizsgálata nincs kihatással a Bizottság azon lehetőségére, hogy az általános felülvizsgálaton kívül bármikor elvégezzen egy adott harmadik országra vagy területre vonatkozó célzott felülvizsgálatot, ha lényeges fejlemények szükségessé teszik a Bizottság számára az ezen határozat által biztosított elismerés újraértékelését. Az ilyen újraértékelés eredményeképp visszavonható az egyenértékűség elismerése.
            
            
               (24)Az e határozatban előírt intézkedések összhangban vannak az európai bankbizottság véleményével,
            
            
               ELFOGADTA EZT A HATÁROZATOT:
            
            
               1. cikk
            
            
               A hitelintézetekre vonatkozó követelmények egyenértékűsége az 575/2013/EU rendelet 107. cikke (4) bekezdésének alkalmazásában
            
            
               Az 575/2013/EU rendelet 107. cikke (4) bekezdésének alkalmazásában az e határozat I. mellékletében felsorolt harmadik országok és területek úgy tekintendők, hogy az Unióban alkalmazottakkal egyenértékű felügyeleti és szabályozási rendelkezéseket alkalmaznak a hitelintézetekre.
            
            
               2. cikk
            
            
               A befektetési vállalkozásokra vonatkozó követelmények egyenértékűsége az 575/2013/EU rendelet 107. cikke (4) bekezdésének alkalmazásában
            
            
               Az 575/2013/EU rendelet 107. cikke (4) bekezdésének alkalmazásában az e határozat II. mellékletében felsorolt harmadik országok úgy tekintendők, hogy az Unióban alkalmazottakkal egyenértékű felügyeleti és szabályozási rendelkezéseket alkalmaznak a befektetési vállalkozásokra.
            
         
         
            
               3. cikk
            
            
               A tőzsdékre vonatkozó követelmények egyenértékűsége az 575/2013/EU rendelet 107. cikke (4) bekezdésének alkalmazásában
            
            
               Az 575/2013/EU rendelet 107. cikke (4) bekezdésének alkalmazásában az e határozat III. mellékletében felsorolt harmadik országok úgy tekintendők, hogy az Unióban alkalmazottakkal egyenértékű felügyeleti és szabályozási rendelkezéseket alkalmaznak a tőzsdékre.
            
            
               4. cikk
            
            
               A központi kormányzatokkal, központi bankokkal, regionális kormányzatokkal, helyi hatóságokkal és közszektorbeli intézményekkel szembeni kitettségekre vonatkozó követelmények egyenértékűsége az 575/2013/EU rendelet 114., 115. és 116. cikkének alkalmazásában
            
            
               Az 575/2013/EU rendelet 114. cikke (7) bekezdésének, 115. cikke (4) bekezdésének és 116. cikke (5) bekezdésének alkalmazásában az e határozat IV. mellékletében felsorolt harmadik országok és területek úgy tekintendők, hogy az Unióban a hitelintézetekre alkalmazottakkal egyenértékű felügyeleti és szabályozási rendelkezéseket alkalmaznak.
            
            
               5. cikk
            
            
               A hitelintézetekre és befektetési vállalkozásokra vonatkozó követelmények egyenértékűsége az 575/2013/EU rendelet 142. cikkének alkalmazásában
            
            
               Az 575/2013/EU rendelet 142. cikke (2) bekezdésének alkalmazásában az e határozat V. mellékletében felsorolt harmadik országok és területek úgy tekintendők, hogy az Unióban alkalmazottakkal egyenértékű felügyeleti és szabályozási rendelkezéseket alkalmaznak.
            
            
               6. cikk
            
            
               Az intézményekre vonatkozó követelmények egyenértékűsége az 575/2013/EU rendelet 391. cikke alkalmazásában
            
            
               Az 575/2013/EU rendelet 391. cikke alkalmazásában az e határozat VI. mellékletében felsorolt harmadik országok és területek úgy tekintendők, hogy az Unióban alkalmazottakkal egyenértékű felügyeleti és szabályozási rendelkezéseket alkalmaznak.
            
            
               7. cikk
            
            
               Hatályon kívül helyezés
            
            
               A 2014/908/EU határozat hatályát veszti. A hatályon kívül helyezett határozatra történő hivatkozásokat ezen határozatra való hivatkozásnak kell tekinteni és a VII. mellékletben szereplő megfelelési táblázattal összhangban kell értelmezni.
            
            
               8. cikk
            
            
               Hatálybalépés
            
            
               Ez a határozat az Európai Unió Hivatalos Lapjában való kihirdetését követő huszadik napon lép hatályba.
            
            
               Kelt Brüsszelben, -án/-én. 2021.10.1.
            
            
               
                     a Bizottság részéről
               
            
         
         
            
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 176., 2013.6.27., 1. o.
               
               
                  
                     (2)
                  
                        Az Európai Parlament és a Tanács (EU) 2019/876 rendelete (2019. május 20.) az 575/2013/EU rendeletnek a tőkeáttételi mutató, a nettó stabil forrásellátottsági ráta, a szavatolótőkére és a leírható, illetve átalakítható kötelezettségekre vonatkozó követelmények, a partnerkockázat, a piaci kockázat, a központi szerződő felekkel szembeni kitettségek, a kollektív befektetési formákkal szembeni kitettségek, a nagykockázat-vállalások és az adatszolgáltatási és nyilvánosságra hozatali követelmények tekintetében történő módosításáról, valamint a 648/2012/EU rendelet módosításáról (HL L 150., 2019.6.7., 1. o.).
               
               
                  
                     (3)
                  
                        A Bizottság 2014/908/EU végrehajtási határozata (2014. december 12.) a kitettségek 575/2013/EU európai parlamenti és tanácsi rendelet szerinti kezelése céljából bizonyos harmadik országok és területek felügyeleti és szabályozási követelményeinek egyenértékűségéről (HL L 359., 2014.12.16., 155. o.).
               
               
                  
                     (4)
                  
                        A Bizottság (EU) 2016/230 végrehajtási határozata (2016. február 17.) a 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése céljából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékei tekintetében történő módosításáról (HL L 41., 2016.2.18., 23. o.).
               
               
                  
                     (5)
                  
                        A Bizottság (EU) 2016/2358 végrehajtási határozata (2016. december 20.) a 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése céljából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékei tekintetében történő módosításáról (HL L 348., 2016.12.21., 75. o.).
               
               
                  
                     (6)
                  
                        A Bizottság (EU) 2019/536 végrehajtási határozata (2019. március 29.) a 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése céljából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékei tekintetében történő módosításáról (HL L 92., 2019.4.1., 3. o.).
               
               
                  
                     (7)
                  
                        A Bizottság (EU) 2019/2166 végrehajtási határozata (2019. december 16.) a 2014/908/EU végrehajtási határozatnak a kitettségek 575/2013/EU európai parlamenti és tanácsi rendelet szerinti kezelése szempontjából egyenértékűnek tekintett felügyeleti és szabályozási követelményekkel rendelkező harmadik országok és területek jegyzékének Szerbiával és Dél-Koreával történő kiegészítése tekintetében történő módosításáról (HL L 328., 2019.12.18., 84. o.).
               
            
      
    ---documentbreak--- 
      
         
         
            
               I. MELLÉKLET
            
            
               AZ 1. CIKKBEN EMLÍTETT HARMADIK ORSZÁGOK ÉS TERÜLETEK JEGYZÉKE (HITELINTÉZETEK)
            
            
               (1)Argentína
            
            
               (2)Ausztrália
            
            
               (3)Bosznia-Hercegovina
            
            
               (4)Brazília
            
            
               (5)Kanada
            
            
               (6)Kína
            
            
               (7)Feröer szigetek
            
            
               (8)Grönland
            
            
               (9)Guernsey 
            
            
               (10)Hongkong
            
            
               (11)India
            
            
               (12)Man-sziget
            
            
               (13)Japán
            
            
               (14)Jersey
            
            
               (15)Mexikó
            
            
               (16)Monaco
            
            
               (17)Új-Zéland
            
         
         
            
               (18)Észak-Macedónia
            
            
               (19)Szaúd-Arábia
            
            
               (20)Szerbia
            
            
               (21)Szingapúr
            
            
               (22)Dél-Afrika
            
            
               (23)Dél-Korea
            
            
               (24)Svájc
            
            
               (25)Törökország
            
            
               (26)USA
            
            
               II. MELLÉKLET
            
            
               A 2. CIKKBEN EMLÍTETT HARMADIK ORSZÁGOK ÉS TERÜLETEK JEGYZÉKE (BEFEKTETÉSI VÁLLALKOZÁSOK)
            
            
               (1)Ausztrália
            
            
               (2)Brazília
            
            
               (3)Kanada
            
            
               (4)Kína
            
            
               (5)Hongkong
            
            
               (6)Indonézia
            
            
               (7)Japán (a pénzügyi eszközökkel foglalkozó I-es típusú befektetési vállalkozásokra korlátozva)
            
            
               (8)Mexikó
            
            
               (9)Dél-Korea
            
         
         
            
               (10)Szaúd-Arábia
            
            
               (11)Szingapúr
            
            
               (12)Dél-Afrika
            
            
               (13)USA
            
            
               III. MELLÉKLET
            
            
               A 3. CIKKBEN EMLÍTETT HARMADIK ORSZÁGOK JEGYZÉKE (TŐZSDÉK)
            
            
               (1)Ausztrália
            
            
               (2)Brazília
            
            
               (3)Kanada
            
            
               (4)Kína
            
            
               (5)India
            
            
               (6)Indonézia
            
            
               (7)Japán
            
            
               (8)Mexikó
            
            
               (9)Dél-Korea
            
            
               (10)Szaúd-Arábia
            
            
               (11)Szingapúr
            
            
               (12)Dél-Afrika
            
            
               (13)USA
            
            
               IV. MELLÉKLET
            
         
         
            
               A 4. CIKKBEN EMLÍTETT HARMADIK ORSZÁGOK ÉS TERÜLETEK JEGYZÉKE (HITELINTÉZETEK)
            
            
               (1)Argentína
            
            
               (2)Ausztrália
            
            
               (3)Bosznia-Hercegovina
            
            
               (4)Brazília
            
            
               (5)Kanada
            
            
               (6)Kína
            
            
               (7)Feröer szigetek
            
            
               (8)Grönland
            
            
               (9)Guernsey 
            
            
               (10)Hongkong
            
            
               (11)India
            
            
               (12)Man-sziget
            
            
               (13)Japán
            
            
               (14)Jersey
            
            
               (15)Mexikó
            
            
               (16)Monaco
            
            
               (17)Új-Zéland
            
            
               (18)Észak-Macedónia
            
            
               (19)Szaúd-Arábia
            
         
         
            
               (20)Szerbia
            
            
               (21)Szingapúr
            
            
               (22)Dél-Afrika
            
            
               (23)Dél-Korea
            
            
               (24)Svájc
            
            
               (25)Törökország
            
            
               (26)USA
            
            
               V. MELLÉKLET
            
            
               AZ 5. CIKKBEN EMLÍTETT HARMADIK ORSZÁGOK ÉS TERÜLETEK JEGYZÉKE (HITELINTÉZETEK ÉS BEFEKTETÉSI VÁLLALKOZÁSOK)
            
            
               Hitelintézetek:
            
            
               (1)Argentína
            
            
               (2)Ausztrália
            
            
               (3)Bosznia-Hercegovina
            
            
               (4)Brazília
            
            
               (5)Kanada
            
            
               (6)Kína
            
            
               (7)Feröer szigetek
            
            
               (8)Grönland
            
            
               (9)Guernsey
            
            
               (10)Hongkong
            
         
         
            
               (11)India
            
            
               (12)Man-sziget
            
            
               (13)Japán
            
            
               (14)Jersey
            
            
               (15)Mexikó
            
            
               (16)Monaco
            
            
               (17)Új-Zéland
            
            
               (18)Észak-Macedónia
            
            
               (19)Szaúd-Arábia
            
            
               (20)Szerbia
            
            
               (21)Szingapúr
            
            
               (22)Dél-Afrika
            
            
               (23)Dél-Korea
            
            
               (24)Svájc
            
            
               (25)Törökország
            
            
               (26)USA
                  
            
            
               Az 575/2013/EU rendelet 4. cikke (1) bekezdésének 3. pontjában meghatározott „intézménynek” minősülő befektetési vállalkozások:
            
            
               (1)Ausztrália
            
            
               (2)Brazília
            
            
               (3)Kanada
            
         
         
            
               (4)Kína
            
            
               (5)Hongkong
            
            
               (6)Indonézia
            
            
               (7)Japán (a pénzügyi eszközökkel foglalkozó I-es típusú befektetési vállalkozásokra korlátozva)
            
            
               (8)Mexikó
            
            
               (9)Dél-Korea
            
            
               (10)Szaúd-Arábia
            
            
               (11)Szingapúr
            
            
               (12)Dél-Afrika
            
            
               (13)USA
                  
            
            
               VI. MELLÉKLET
            
            
               A 6. CIKKBEN EMLÍTETT HARMADIK ORSZÁGOK ÉS TERÜLETEK JEGYZÉKE (HITELINTÉZETEK ÉS BEFEKTETÉSI VÁLLALKOZÁSOK)
            
            
               Hitelintézetek:
            
            
               (1)Argentína
            
            
               (2)Ausztrália
            
            
               (3)Bosznia-Hercegovina
            
            
               (4)Brazília
            
            
               (5)Kanada
            
            
               (6)Kína
            
            
               (7)Feröer szigetek
            
         
         
            
               (8)Grönland
            
            
               (9)Guernsey
            
            
               (10)Hongkong
            
            
               (11)India
            
            
               (12)Man-sziget
            
            
               (13)Japán
            
            
               (14)Jersey
            
            
               (15)Mexikó
            
            
               (16)Monaco
            
            
               (17)Új-Zéland
            
            
               (18)Észak-Macedónia
            
            
               (19)Szaúd-Arábia
            
            
               (20)Szerbia
            
            
               (21)Szingapúr
            
            
               (22)Dél-Afrika
            
            
               (23)Dél-Korea
            
            
               (24)Svájc
            
            
               (25)Törökország
            
            
               (26)USA
                  
            
            
               Az 575/2013/EU rendelet 4. cikke (1) bekezdésének 3. pontjában meghatározott „intézménynek” minősülő befektetési vállalkozások:
            
         
         
            
               (1)Ausztrália
            
            
               (2)Brazília
            
            
               (3)Kanada
            
            
               (4)Kína
            
            
               (5)Hongkong
            
            
               (6)Indonézia
            
            
               (7)Japán (a pénzügyi eszközökkel foglalkozó I-es típusú befektetési vállalkozásokra korlátozva)
            
            
               (8)Mexikó
            
            
               (9)Dél-Korea
            
            
               (10)Szaúd-Arábia
            
            
               (11)Szingapúr
            
            
               (12)Dél-Afrika
            
            
               (13)USA
                  
            
            
               VII. MELLÉKLET
            
            
               Megfelelési táblázat
            
            
                     
                        Ez a határozat
                     
                  
                  
                     
                        A 2014/908/EU határozat
                     
                  
               
                     
                        1. cikk
                     
                  
                  
                     
                        1. cikk
                     
                  
               
                     
                        2. cikk
                     
                  
                  
                     
                        2. cikk
                     
                  
               
                     
                        3. cikk
                     
                  
                  
                     
                        3. cikk
                     
                  
               
                     
                        4. cikk
                     
                  
                  
                     
                        4. cikk
                     
                  
               
                     
                        5. cikk
                     
                  
                  
                     
                        5. cikk
                     
                  
               
                     
                        6. cikk
                     
                  
                  
                     
                        —
                     
                  
               
                     
                        7. cikk
                     
                  
                  
                     
                        —
                     
                  
               
                     
                        8. cikk
                     
                  
                  
                     
                        —